Forțele Aeriene Române vor primi Șoimi noi. Cinci avioane IAR-99 SM, realizate la Craiova, intră în dotarea Aviației. Pe ele se antrenează piloții înainte să zboare pe F-16
Uzina Avioane Craiova a finalizat modernizarea a cinci avioane IAR-99 SM, iar acestea urmează să intre în dotarea Forțelor Aeriene Române. O demonstrație de zbor, cu două dintre cele cinci aeronave, a avut loc la Craiova, în ziua de 12 martie 2025. La demonstrație a asistat și ministrul Apărării Naționale, Angel Tîlvăr.